8. Behov for revision af Region Midtjyllands råstofplan (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om råstoffer
SAGENS INDHOLD
Byrådet skal i denne sag forholde sig til udkast til høringssvar til Region Midtjylland. 
Regionen har anmodet om, at kommuner og andre interessenter giver indspil i forhold 
til, om der er behov for at revidere regionens gældende ”Råstofplan 2020”. Høringsperioden er 1. juni til 14. 
august 2022. Regionen har taget til efterretning, at Favrskov Kommune sender høringssvar efter sagens 
behandling i Byrådet 30. august 2022.
Regionen har fremsendt en råstofredegørelse, som beskriver den nuværende indvinding og forsyning med 
råstoffer (se bilag).
Revisionen af en råstofplan giver blandt andet mulighed for at gennemføre ændringer af arealreservationer, 
herunder for eksempel at tage nye råstofområder med ind i planen og tage allerede gravede områder ud 
af planen, så der ikke ligger bindinger på arealet.
Regionen har i deres høring ikke en anbefaling af, hvorvidt ”Råstofplan 2020” bør revideres.
Beslutter regionen at revidere Råstofplan 2020, kommer den nye plan i 2024. Hvis det besluttes, at planen 
ikke skal revideres, kommer der først en ny råstofplan i 2028.
Regionsrådet forventes at træffe beslutning om revision af råstofplanen på møde 26. oktober 2022. Herefter 
forventes indkaldelse af forslag, ideer mv. i en debatfase, og efterfølgende sendes forslag til råstofplan i 
offentlig høring.
VURDERING
Teknik og Miljø vurderer, at det vil være hensigtsmæssigt at revidere råstofplanen. 
Det er vigtigt, at planlægningen af råstoftilførslen er foran i forhold til, hvornår behovene opstår. God adgang 
til de nødvendige råstoffer er en forudsætning for den vækst og udvikling, som ønskes i [adresse] 
og i den østjyske byregion. 
De store infrastrukturprojekter i den østjyske region i de kommende år, som for eksempel udvidelsen af 
E45 og etablering af den nye Rute 26, vurderes at kunne sprænge forventningerne til materialeforbruget i 
råstofredegørelsen.
På baggrund af disse forhold vurderes det at være for lang tid, hvis næste råstofplan først kommer i 2028.
[adresse]: EMN-2020-26697
Dok-ID: 2694482
Sagsbehandler: kahn
Byråd
30. august 2022  19:00
[adresse] vil understrege vigtigheden af, at der samarbejdes om den konkrete udvælgelse af 
råstofområder, da disse bør samtænkes med de øvrige arealinteresser i den kommunale fysiske 
planlægning.
ØKONOMI
Der er ingen direkte økonomiske konsekvenser for kommunen.
INDDRAGELSE
Høring om behov for revision af råstofplanen er offentliggjort på regionens hjemmeside og er udsendt 31. 
maj 2022 til relevante myndigheder og foreninger.
INDSTILLING
Direktøren for Teknik og Miljø indstiller til Byrådet:
1.
At Favrskov Kommune meddeler Region Midtjylland, at Byrådet anbefaler at Råstofplan 2020 
revideres
2.
At godkende vedlagte udkast til høringssvar til Region Midtjylland
BESLUTNING
Teknik- og Miljøudvalget, 10. august 2022:
Fraværende: Ingen
Indstilles godkendt.
Økonomiudvalget, 18. august 2022,
Fraværende: Michael Johnsen
Indstilles godkendt.
Byrådet, 30. august 2022:
Fraværende: Michael Johnsen
Godkendt.
Bilag
1.
Region Midtjyllands råstofredegørelse 2022 (2694486)
2.
Høringssvar vedr. behov for revision af Råstofplan 2020 (2721073)
